HARIDUS-, KULTUURI- JA SOTSIAALKOMISJONI 
koosoleku PROTOKOLL

Tabasalu								        21. jaanuar 2014 nr 1

Algus kell 16.00, lõpp kell 18.00.

Koosoleku juhataja: komisjoni esimees Ott Kasuri.
Protokollija: volikogu kantselei juhataja Ive Eevel
Osa võtsid: Ene Alttoa, Kalev Konsa, Meelis Härms, Galina Kostõleva, Martina Mamontov, Maris Viisileht, Kaupo Rätsepp, Katrin Krause, Olav Aarna.
Puudus Hardi Volmer.
Kutsutud olid: sotsiaal- ja tervishoiuosakonna juhataja Tiia Spitsõn, arendusspetsialist Rando Lai, vallamajandusspetsialist Mihkel Jürisson, IT-juht Alari Laht.

Koosoleku alguseks oli kohal 9 komisjoni liiget.

Koosoleku päevakord:
1.	Harku Vallavolikogu 31. jaanuari 2013 määruse nr 2 „Harku valla koolides ja lasteaedades töötavate direktorite ja õpetajate töötasu alammäärad“ muutmine
2.	HKS komisjoni 2013 a tegevuse kokkuvõtte tutvustus, arutelu, otsus tegevuste kavandamine 2014;
3.	Fookusgruppide juhtide info- Lastehoiu fookusgrupi info : Koolieelse lasteasutuse seaduse muutmise seaduse eelnõu Riigikogus tutvustus, ja HTM i alushariduse kontseptsioonist;
4.	Haraka Kodust (Saue valla initsiatiiv pöördumine Lääne Harju KOV);
5.	Ülevaade Vääna mõisa ja Tall-tõllakuuri arendusprojektist ja realiseerimise ajakavast jm;
6.	Harku valla IKT tegevuskava,  Harku valla munitsipaalharidusasutustele 
7.	Ruumiprobleemist ja selle lahendamisest HEV laste õpetamisel ja nendega tegelemisel.

Komisjoni esimees tegi ettepaneku arutada päevakorrapunkte 5 ja 6 vastavalt 2 ja 3 päevakorrapunktina. Keegi ettepaneku ega päevakorra vastu ei olnud.

1. Harku Vallavolikogu 31. jaanuari 2013 määruse nr 2 „Harku valla koolides ja lasteaedades töötavate direktorite ja õpetajate töötasu alammäärad“ muutmine
Ettekandega esines vallavanem Kaupo Rätsepp. 
Eelnõuga tehakse ettepanek kehtestada Harku valla üldhariduskoolide õpetajate töötasu alammääraks täistööajaga töötamise korral 800 eurot kuus nii nagu näeb ette Vabariigi Valitsuse 20. detsembri 2013 määrus nr 179 „Põhikooli ja gümnaasiumi õpetajate töötasu alammäär“.
Lisaks tõstetakse Harku valla lasteaedade ja muusikakooli õpetajate (noorempedagoogi, pedagoogi ja vanempedagoogi) töötasu alammäärasid. 

Küsimusi esitasid ja sõna võtsid: O. Kasuri, K. Konsa.

Otsustati:
suunata eelnõu volikokku ning toetada määruse vastuvõtmist volikogu istungil.

2. Ülevaade Vääna mõisa ja Tall-tõllakuuri arendusprojektist ja realiseerimise ajakavast jm
Vääna Mõisakooli renoveerimise ajakavast, töökorraldusest ja kooli toimimisest andis ülevaate arendusspetsialist Rando Lai. Lisaks selgitas Tall-tõllakuuri ehituse käiku vallamajandusspetsialist Mihkel Jürisson. 
Aktuaalset infot Vääna mõisakooli restaureerimise projektist on võimalik jälgida valla veebilehel: https://www.harku.ee/et/vaana-moisakooli-restaureerimine 

Küsimusi esitasid ja sõna võtsid kõik komisjoni liikmed.
Lisaselgitusi jagasid: K. Rätsepp, R. Lai ja M. Jürisson.

Komisjon võttis saadud informatsiooni teadmiseks ning tegi vallavalitsusele ettepaneku viidatud lingile lisada ka ehituste plaanid/joonised ning informeerida koolide arengutest ja plaanidest ka sügisel kooliteed alustavate laste vanemaid.

Saabus O. Aarna. Kohal 10 komisjoni liiget.

3. Harku valla IKT tegevuskava, Harku valla munitsipaalharidusasutustele
Harku Vallavalitsuse IT-juht Alari Laht andis ülevaate Harku valla koolide infotehnoloogilisest keskkonnast ning võrguühenduste olukorrast ja avanevast meetmest, mille kaudu oleks võimalik 15% omaosalusega soetada munitsipaalharidusasutustele infotehnoloogilisi vahendeid.

Küsimusi esitasid ja sõna võtsid: O. Kasuri, K. Konsa, M. Viisileht, K. Krause, M. Mamontov, O. Aarna.

Komisjon võttis saadud informatsiooni teadmiseks ning palus järgmiseks komisjoni koosolekuks edastada komisjonile info, kui suured on koolide kulud kokku seoses e-kooli kasutamisega.

4. HKS komisjoni 2013 a tegevuse kokkuvõtte tutvustus, arutelu, otsus tegevuste kavandamine 2014
Ott Kasuri andis ülevaate volikogu eelmise koosseisu haridus-, kultuuri- ja sotsiaalkomisjoni 4 aasta tegevuse aruandest ja seal viidatud kitsakohtadest.

Sõna võtsid: K. Rätsepp, E. Alttoa.

Komisjon võttis saadud informatsiooni teadmiseks.

5. Fookusgruppide juhtide info- Lastehoiu fookusgrupi info: Koolieelse lasteasutuse seaduse muutmise seaduse eelnõu Riigikogus tutvustus, ja HTM i alushariduse kontseptsioonist
Lastehoiu fookusgrupi juht Maris Viisileht andis ülevaate 09.01.2014 kogunenud fookusgrupi arutelust ja seisukohtadest. Lisaks informeeris Kultuuritegevuse fookusgrupi juht Katrin Krause komisjoni liikmeid tema poolt juhitava fookusgrupi kokkukutsumisest ja plaanitavast arutelupunktist. 

Küsimusi esitasid ja sõna võtsid: O. Kasuri, E. Alttoa, M. Härms, M. Viisileht, K. Krause, O. Aarna.

Komisjon võttis saadud informatsiooni teadmiseks.

Koosolekult lahkusid K. Rätsepp ja M. Härms. Kohal 8 komisjoni liiget.

6. Haraka Kodust (Saue valla initsiatiiv pöördumine Lääne Harju KOV)
Saue vallavanema pöördumisest, seoses SA Haraka Kodu poolt osutatavate teenuste rahastamisega ning Harku valla poolsest rahastusest, andis ülevaate sotsiaal- ja tervishoiuosakonna juhataja Tiia Spitsõn.

Küsimusi esitasid ja sõna võtsid: O. Kasuri, K. Krause.

Komisjon võttis saadud informatsiooni teadmiseks.

7. Ruumiprobleemist ja selle lahendamisest HEV laste õpetamisel ja nendega tegelemisel
Komisjon leidis, et eelnevalt oleks vaja vallavalitsuselt saada ülevaade, kui palju HEV lapsi Harku valla munitsipaalharidusasutuses käib, kui palju vastavaid klasse on loodud ja millistes haridusasutustes ning kuidas see antud hetkel reguleeritud on.

Otsustati:
Vallavalitsusel esitada järgmiseks komisjoni koosolekuks ülevaade, kui palju HEV lapsi Harku valla munitsipaalharidusasutustes käib, kui palju ja millistes haridusasutustes vastavaid klasse on loodud ning kuidas HEV lastega tegelemine hetkel reguleeritud on.

8. Muud küsimused
8.1. Vallaelanikult on laekunud küsimus, kas ja kui, siis mitu Tibutare lasteaia rühma põrandat planeeritakse 2014.a renoveerida ning ehk oleks võimalik 2014.a eelarves ette näha sellevõrra rohkem raha Tibutare põrandate renoveerimiseks, et korraga saaksid renoveeritud kõik senini renoveerimata põrandad.

Küsimusi esitasid ja sõna võtsid: E. Alttoa, M. Viisileht, O. Kasuri, O. Aarna, K. Krause.

Otsustati:
Vallavalitsusel anda komisjonile vastus, mitme rühma põrandad renoveeritakse 2014.a Tibutare Lasteaias 85 000 euro eest ja mitme rühma põrandad jäävad edaspidiseks ning kui suures osas on fassaaditööd plaanitud ehk, missugused tööd täpsemalt on plaanis teostada 52 939 € eest.

8.2. Komisjonile on laekunud informatsioon, et TÜG aula lükandseinad ei tööta nii nagu vaja ja on muutunud lastele ohtlikuks.

Küsimusi esitasid ja sõna võtsid: E. Alttoa, K. Konsa, M. Viisileht, O. Kasuri, O. Aarna.

Otsustati:
Vallavalitsusel anda komisjonile vastus, mida on ette võetud eelkirjeldatud olukorra lahendamiseks ning kas ja kuidas on tagatud laste ohutus.

Järgmine komisjoni koosolek toimub 18.02.2014 kell 16.00.

Ott Kasuri
Haridus-, kultuuri- ja sotsiaalkomisjoni esimees ja
koosoleku juhataja